Sutarties 4 priedas

(Transporto paslaugų teikimo sutarties forma)

TRANSPORTO PASLAUGŲ TEIKIMO SUTARTIS 

20  m.                d. Nr. __________
Vilnius

[įrašykite juridinio asmens pavadinimą], juridinio asmens kodas [įrašykite juridinio asmens kodą], (toliau – Teikėjas), atstovaujamas (-a) [įrašykite pareigas, vardą, pavardę] veikiančio (-ios) pagal [įrašykite dokumentą priėmusį subjektą, dokumento datą, rūšį, numerį, pavadinimą], ir 
[įrašykite paslaugos gavėjo vardą ir pavardę], gimęs (-usi) [įrašykite gimimo datą], atstovaujamas [pildoma tokiu atveju, kai Paslaugų gavėją atstovauja kitas asmuo. Įrašykite atstovo vardą, pavardę ir gimimo datą] (toliau – Paslaugų gavėjas),
toliau kartu – Šalys,
sudaro šią Socialinių paslaugų teikimo sutartį (toliau – Sutartis). 

I. SUTARTIES OBJEKTAS

1. Teikėjas įsipareigoja teikti [įrašykite transporto paslaugos pavadinimą] paslaugas (toliau – Transporto paslaugos) Paslaugų gavėjui pagal [įrašykite sprendimą priėmusį subjektą] [įrašykite sprendimo datą] sprendimą [įrašykite sprendimo numerį] „Sprendimas dėl socialinių paslaugų skyrimo“ (toliau – Sprendimas), o Paslaugų gavėjas įsipareigoja naudotis šiomis Transporto paslaugomis ir jas apmokėti pagal Sutartyje numatytas sąlygas.

II. PASLAUGŲ TEIKIMO TVARKA IR SĄLYGOS

2. Šalys susitaria, kad pagrindinis Paslaugų teikimo tikslas – gerinti Vilniaus miesto gyventojų gyvenimo kokybę ir suteikti būtiną pagalbą pažeidžiamiems visuomenės nariams, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų, ar dėl poreikio atlikti hemodializę negali naudotis viešuoju ar individualiu transportu. Transporto organizavimo paslauga apima pavėžėjimą, pagal individualius asmens poreikius teikiamą pagalbą, palydint asmenį iš jo namų iki transporto priemonės, iš jos iki tikslo objekto ir atgal.
3. Teikėjas įsipareigoja Paslaugų gavėjui teikti Transporto paslaugas šiomis sąlygomis:
3.1. Transporto paslaugos teikiamos vykstant iš [įrašykite Paslaugų gavėjo gyvenamosios vietos (kelionės pradžios) adresą];
3.2. Transporto paslaugos teikiamos  [įrašykite savaitės dienas ir valandas, kada bus teikiamos Paslaugos]. Netaikoma vienkartinių transporto paslaugų atveju;
3.3. Transporto paslaugos teikiamos vykstant į [įrašykite Paslaugos suteikimo (sutartos vietos) adresą ] Netaikoma vienkartinių transporto paslaugų atveju;
3.4. Transporto paslaugų sudėtis: [įrašykite sudėtį iš Poreikio vertinimo formos 11 p.];
3.5. Paslaugų teikimo trukmė: [įrašykite Transporto paslaugų teikimo trukmę, nurodytą Sprendime].
4. Teikėjas užtikrina, kad Transporto paslaugos Paslaugų gavėjui bus teikiamos nepertraukiamai ir kokybiškai, kai tiesiogiai paslaugą teiksiantis Teikėjo darbuotojas dėl objektyvių priežasčių (pavyzdžiui, nedarbingumo, kasmetinių atostogų) negalės teikti Transporto paslaugos. Teikėjas turi diskreciją nuspręsti, koks būdas užtikrinti šią Sutarties nuostatą yra efektyviausias ir palankiausias Paslaugų gavėjui. 
5. Transporto paslaugos pradedamos teikti šią Sutartį pasirašius abiem Šalims.

III. TEIKĖJO ĮSIPAREIGOJIMAI IR TEISĖS

6. Teikėjas įsipareigoja:
6.1. teikti Paslaugų gavėjui kokybiškas Transporto paslaugas;
6.2. informuoti Paslaugų gavėją apie bet kokius Transporto paslaugų teikimo pakeitimus;
6.3. pasikeitus Paslaugų gavėjo sveikatos būklei ar socialinei padėčiai, teikti informaciją Savivaldybės administracijos Socialinės gerovės skyriui ir sprendimą priimančiam subjektui dėl paslaugų nutraukimo ir (ar) kitų paslaugų skyrimo;
6.4. užtikrinti, kad personalas savo darbe vadovautųsi žmogiškomis etikos normomis ir Lietuvos socialinių darbuotojų etikos kodeksu, kurtų mandagius, pasitikėjimu ir pagarba pagrįstus santykius tarp personalo ir Paslaugų gavėjo;
6.5. užtikrinti operatyvią pagalbą, geranorišką reakciją į Paslaugų gavėjo, jo globėjo, rūpintojo, aprūpintojo, šeimos narių ir artimų giminaičių skundus, sprendžiant juose keliamus klausimus, bei teisės aktų nustatyta tvarka pateikti atsakymus;
6.6. esant poreikiui naudoti būtinąsias apsaugos priemones, reikalingas tinkamam Paslaugų teikimui;
6.7. užtikrinti Paslaugų gavėjo asmens duomenų konfidencialumą;
6.8. užtikrinti Transporto paslaugų užsakymo (ir atšaukimo) galimybę visomis darbo dienomis nuo 8:00 val. iki 17:00 val. telefonu [įrašyti telefono numerį];
6.9. užtikrinti Transporto paslaugų suteikimą ne vėliau kaip po 5 darbo dienų nuo Transporto paslaugų užsakymo dienos;
6.10. kai dėl sveikatos būklės Paslaugos gavėjas negali vykti vienas, suteikti jam galimybę vykti kartu su lydinčiu asmeniu. Paslaugos gavėją gali lydėti ne daugiau kaip vienas asmuo;
6.11. užtikrinti galimybę, kad kai Transporto paslaugos teikiamos nepilnamečiam asmeniui iki 16 metų, su juo kartu vykti vienam iš tėvų ar kitam atstovui pagal įstatymą;
6.12. nustatytu laiku atvykti Paslaugos gavėjo nurodytu adresu ir laukti Paslaugos gavėjo ne mažiau 15 minučių;
6.13. suplanuoti ir suteikti Transporto paslaugas taip, kad Paslaugos gavėjas į numatytą kelionės vietą atvyktų ne anksčiau kaip prieš 1 valandą ir ne vėliau kaip 10 minučių iki suplanuoto laiko, o pavėžėjimo į gyvenamąją vietą Paslaugos gavėjui nereikėtų laukti ilgiau kaip 2 valandas, išskyrus atvejus, kai dėl objektyvių aplinkybių (pavyzdžiui, tuo laiku nėra laisvų transporto priemonių) ir esant Paslaugos gavėjo sutikimui yra susitarta dėl kito Transporto paslaugos suteikimo laiko;
6.14. Transporto paslaugas asmenims, judantiems tik gulimoje padėtyje, teikti  individualiai, pritaikytais vežti asmenis gulimoje padėtyje automobiliais;
6.15. atsitikus nenumatytoms aplinkybėms, avarijai ar kelyje sugedus transporto priemonei, Teikėjas įsipareigoja savo lėšomis ir neatlygintinai pakeisti kita, tinkama pervežti asmenis, transporto priemone ir asmenį (asmenis) nuvežti  numatytu laiku ir maršrutu bei suteikti Transporto paslaugą pilna apimtimi.
7. Teikėjas turi teisę gauti visą su Transporto paslaugų teikimu susijusią informaciją iš Paslaugų gavėjo.

IV. PASLAUGŲ GAVĖJO ĮSIPAREIGOJIMAI IR TEISĖS

8. Paslaugų gavėjas įsipareigoja:
8.1. informuoti Teikėją apie savo (šeimos) situacijos ir pajamų pasikeitimus;
8.2. sudaryti Teikėjui tinkamas sąlygas teikti Transporto paslaugas;
8.3. bendradarbiauti su Teikėju;
8.4. užtikrinti mandagius, pasitikėjimu, pagarba bei pagalba grįstus santykius su Teikėju;
8.5. mokėti už suteiktas Transporto paslaugas Sutartyje nustatyta tvarka;
8.6. informuoti Teikėją apie aplinkybes, galinčias turėti įtakos Transporto paslaugų teikimui;
8.7. kuo anksčiau, bet ne vėliau kaip likus 3 valandoms iki numatytos Transporto paslaugų teikimo valandos įspėti Teikėją apie Transporto paslaugos atšaukimą; 
8.8. kai dėl sveikatos būklės Paslaugos gavėjas vyks kartu su lydinčiu asmeniu informuoti apie tai Teikėją užsakant transporto paslaugas telefonu;
8.9. užsisakę paslaugą, būti pasiruošę vykti nustatytu laiku; 
8.10. prieš vykdamas, vairuotojui pateikti asmens tapatybę patvirtinančius dokumentus;
8.11. laikytis Teikėjo vidaus tvarkos taisyklių.
9. Paslaugų gavėjas turi teisę:
9.1. į informacijos ir dokumentų apie Paslaugų gavėją konfidencialumą;
9.2. gauti informaciją apie nustatytą Transporto paslaugų teikimo ir mokėjimo už jas tvarką;
9.3. ginti savo teises įstatymų nustatyta tvarka;
9.4. užsakyti Transporto paslaugą ne anksčiau kaip prieš 1 mėnesį ir ne vėliau kaip likus 5 darbo dienoms iki planuojamos paslaugos suteikimo dienos Teikėjo telefonu [įrašyti telefono numerį];
9.5. dėl sveikatos būklės vykti kartu su lydinčiu asmeniu (paslaugos gavėją gali lydėti ne daugiau kaip vienas asmuo).

V. MOKĖJIMAS UŽ SUTEIKTAS TRANSPORTO PASLAUGAS

10. Mokėjimo už suteiktas Transporto paslaugas dydis Paslaugų gavėjui nustatomas individualiai, atsižvelgiant į jo (šeimos narių) finansines galimybes mokėti už socialines paslaugas, ir nustatomas tik pinigine išraiška. 
11. Mokėjimo už suteiktas Transporto paslaugas dydis Paslaugų gavėjui yra:
11.1. kai teikiamos vienkartinės transporto paslaugos 
11.2. 7,5 procento bazinės socialinės išmokos dydžio (toliau – BSI) [įrašykite skaičių] Eur už [paslaugų gavėjo nuvežimą transporto priemone iki paskyrimo vietos, laukimą paskyrimo vietoje ne ilgiau kaip vieną valandą ir parvežimą atgal]; 
11.3. 5 procentai BSI [įrašykite skaičių] Eur už [paslaugų gavėjo nuvežimą (parvežimą) viena kryptimi];
12. Transporto paslaugos teikiamos nemokamai asmeniui, teisės aktų nustatyta tvarka gaunančiam socialinę pašalpą, arba asmeniui, kurio yra mažesnės kaip 2 valstybės remiamų pajamų (toliau – VRP) dydžiai, išskyrus asmenis, gaunančius individualios pagalbos teikimo išlaidų kompensaciją, mokamą pagal Lietuvos Respublikos tikslinių kompensacijų įstatymą
13. Teikėjas kiekvieną mėnesį iki mėnesio 5 dienos pasirašytinai pateikia Paslaugos gavėjui mokėjimo už Transporto paslaugas kvitą ar sąskaitą faktūrą už praėjusį mėnesį.
14. Mokestį už praėjusį mėnesį suteiktas Transporto paslaugas Paslaugų gavėjas apmoka iki einamojo mėnesio 20 dienos pagal pateiktą mokėjimo už Transporto paslaugas kvitą ar sąskaitą. 

VI. SUTARTIES GALIOJIMAS IR NUTRAUKIMAS

15. Sutartis įsigalioja nuo jos pasirašymo dienos ir galioja iki Sutarties 3.5 papunktyje nurodytos datos.
16. Sutartis gali būti nutraukta:
16.1. Šalių susitarimu;
16.2. gavus Paslaugų gavėjo prašymą;
16.3. pasibaigus Vilniaus miesto savivaldybės administracijos ir Teikėjo Transporto paslaugų apmokėjimo sutarčiai;
16.4. kitais teisės aktuose numatytais atvejais ir pagrindais.
17. Teikėjas turi teisę vienašališkai nutraukti Sutartį pranešdama apie tai Paslaugų gavėjui prieš 10 kalendorinių dienų, jei Paslaugų gavėjas nevykdo savo įsipareigojimų ir pažeidžia šios Sutarties sąlygas, jei:
17.1. Paslaugų gavėjas nesinaudoja paslaugomis;
17.2. Paslaugų gavėjas pakartotinai pažeidžia Sutarties sąlygas;
17.3. Paslaugų gavėjas atsisako mokėti už suteiktas Transporto paslaugas. Nutraukus Sutartį Paslaugų gavėjas turi visiškai atsiskaityti už suteiktas Transporto paslaugas. Nesumokėjus už suteiktas Transporto paslaugas, skola išieškoma Lietuvos Respublikos teisės aktų nustatyta tvarka;
17.4. pasikeičia Paslaugų gavėjo socialinės aplinkybės ar sveikatos būklė, kai nustatomas poreikis ir skiriamos kitos socialinės paslaugos, atitinkančios asmens savarankiškumą ir gebėjimą pasirūpinti savimi, arba prarandama teisė gauti Transporto paslaugas;
17.5. Paslaugų gavėjas išvyksta nuolat gyventi iš Vilniaus miesto;
17.6. kitais teisės aktuose numatytais atvejais ir pagrindais.
18. Paslaugų gavėjas turi teisę inicijuoti Sutarties nutraukimą pranešdamas Teikėjui prieš 10 kalendorinių dienų pateikus rašytinį prašymą dėl Transporto paslaugų nutraukimo.
19. Transporto paslaugų teikimas paslaugų gavėjui gali būti sustabdomas iki 120 kalendorinių dienų tais atvejais, kai Paslaugų gavėjas nebendradarbiauja su Teikėju ir tokiais savo veiksmais sukelia grėsmę Teikėjo darbuotojų gyvybei, sveikatai, saugumui, garbei ir orumui (garbės ir orumo pažeminimas, reiškiamas raštu, žodžiu, gestais, įžeidžiančiu, įžūliu, provokuojančiu ar kitokiu elgesiu) ir dėl tokio elgesio Paslaugų gavėjo atžvilgiu buvo pradėta administracinio nusižengimo teisena ar ikiteisminis tyrimas atitinkamai pagal Lietuvos Respublikos administracinių nusižengimų kodeksą ar Lietuvos Respublikos baudžiamąjį kodeksą, arba yra bent 3 Teikėjo (darbuotojų) tarnybiniai pranešimai (aktai), fiksuojantys tokio elgesio apraiškas. Paslaugų gavėjui po Transporto paslaugų teikimo sustabdymo nepradėjus bendradarbiauti su Teikėju, asmeniui inicijuojamas Transporto paslaugų nutraukimas. Šis punktas netaikomas teikiant Transporto paslaugas vaikams ir tais atvejais, kai nebendradarbiavimas yra išprovokuotas Paslaugų gavėjo ligos (diagnozės), kai tokia ligos (diagnozės) pasekmė užfiksuota asmens medicininiuose dokumentuose.

VII. BAIGIAMOSIOS NUOSTATOS

20. Šalys privalo nedelsdamos viena kitą informuoti apie savo adreso ar telefono numerio pasikeitimą. Šalis, neįvykdžiusi šio reikalavimo, negali pareikšti pretenzijų, kad kitos Šalies veiksmai, atlikti pagal naujausius jai žinomus duomenis, neatitinka šios Sutarties sąlygų arba ji negavo pranešimų, siųstų pagal šiuos duomenis.
21. Vykdydamos šią sutartį Šalys įsipareigoja asmens duomenų tvarkymą vykdyti teisėtai laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų apsaugą ir tvarkymą.
22. Šalys neturi teisės savo įsipareigojimų perduoti tretiesiems asmenims.
23. Šalys yra atleidžiamos nuo atsakomybės dėl šios Sutarties vykdymo pagal Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
24. Sutartis vykdoma vadovaujantis Lietuvos Respublikos teisės aktais. 
25. Sutartis gali būti keičiama ir (ar) papildoma raštišku Šalių susitarimu. Visi Šalių pasirašyti sutarties pakeitimai ir (ar) papildymai laikomi neatskiriama sutarties dalimi. 
26. Nesutarimai, kurie gali atsirasti dėl šios Sutarties ir yra susiję su jos galiojimu, vykdymu ir nutraukimu, sprendžiami Šalių susitarimu, o nesutarus – Lietuvos Respublikos įstatymų nustatyta tvarka bus sprendžiami teisme pagal Savivaldybės administracijos buveinės vietą.
27. Sutartis sudaryta dviem egzemplioriais, po vieną kiekvienai Šaliai. Abu egzemplioriai turi vienodą teisinę galią. Jeigu Sutartis pasirašoma elektroniniais parašais – sudaromas vienas dokumento egzempliorius.
28. Sutarties priedai laikomi neatskiriama šios Sutarties dalimi.
29. Sutartyje neaptartos sąlygos sprendžiamos vadovaujantis Lietuvos Respublikos teisės aktų nuostatomis.

VIII. ŠALIŲ ADRESAI IR KITI REKVIZITAI

	Teikėjas
[įrašykite Transporto paslaugų teikėjo pavadinimą] 
[įrašykite Paslaugų teikėjo adresą]
Juridinio asmens kodas [įrašykite Paslaugų teikėjo juridinio asmens kodą]
[įrašykite Paslaugų teikėjo banko pavadinimą]
Banko kodas [įrašykite Paslaugų teikėjo banko kodą]
A. s. Nr. [įrašykite Paslaugų teikėjo sąskaitos numerį]
Tel. [įrašykite Paslaugų teikėjo telefono numerį]
El. paštas [įrašykite Paslaugų teikėjo el. paštą]
[įrašykite pasirašančiojo pareigas]
[įrašykite pasirašančiojo vardą ir pavardę]

_____________________________
(parašas)
A. V.                                      
	Paslaugų gavėjas
[įrašykite Paslaugų gavėjo vardą ir pavardę] 
[įrašykite Paslaugų gavėjo adresą]
Gimimo data [įrašykite Paslaugų gavėjo gimimo datą]
[įrašykite Paslaugų gavėjo banko pavadinimą]
Banko kodas [įrašykite Paslaugų gavėjo banko kodą]
A. s. Nr. [įrašykite Paslaugų gavėjo sąskaitos numerį]

Tel. [įrašykite Paslaugų gavėjo telefono numerį]
El. paštas [įrašykite Paslaugų gavėjo el. paštą]  



_____________________________
(parašas)


	

	
(jei taikoma)
[įrašykite Paslaugų gavėjo atstovo vardą ir pavardę] 
[įrašykite Paslaugų gavėjo atstovo adresą]
[įrašykite Paslaugų gavėjo atstovo banko pavadinimą]
Banko kodas [įrašykite Paslaugų gavėjo atstovo banko kodą]
A. s. Nr. [įrašykite Paslaugų gavėjo atstovo sąskaitos numerį]

Tel. [įrašykite Paslaugų gavėjo atstovo telefono numerį]
El. paštas [įrašykite Paslaugų gavėjo atstovo el. paštą]  

	
	


_____________________________
(parašas)

